  Майя Бывальцева Куарусёнэ Удмуртиын «Республика» нимо выль кун журналлэн нырысетӥ номерез потоз. Иворъёсты вӧлмытӥсь ёзэсъёслэн «Вся Удмуртия — 2016» фестивалязы 18-тӥ гудырикошконэ со сярысь вераз улосвылысь печатья но калыке ивортодэт вӧлмытонъя агентстволэн кивалтӥсез Алексей Воронцов. Солэн верамезъя, нырысетӥез общественно-политической журнал пусъемын ни. Валтӥсь редакторез луиз Сергей Суханов, азьвыл со улосвылын пӧртэм печатной изданиосты поттон ужен выриз. «Мон туж шумпотӥсько, тодӥсь-валась ӧнерчиос кыскыны быгатӥмы шуыса. Али со выль номерез поттыны дася, со куарусёнлы чакламын. Издание азьын Удмуртилэсь промышленной но визьбурлыко луонлыкъёссэ усьтыны, озьы ик элькунлэсь пӧртэм ӧръёсъя улонзэ возьматыны, шаерамы улӥсь но ужась адямиосын тодматыны ужпум сылэ», — вераз Алексей Воронцов. Озьы ик со пусйиз, журнал министерствоос, удысэтъёс, спортсменъёс но трос мукетыз понна асьсэлэсь мылкыдзэс усьтыны нимлыко площадка луоз. Тегъёс: Мерлык АлексейВоронцов СМИ Удмуртия  